Nyeste Skilderie af Kiøbenhavn, 1821-01-27
To Jndfødte fra Øen Oweyhee i det stille Ocean, hvor Capitain Cook tilsatte Livet, bleve nyligen bragte for Lord Mayor i London. De ere Krigere og Sønner af to Anførere paa Sandwich Øerne. Deres Navn er Booze oh Hoo og Tuano; de ere de første Jndfødte af hiin barbariske Nation, der nogensinde have betraadt engelsk Grund. - Dagen forhen var det blevet anmeldt hos Lord Mayor, at to Fremmede vare ankomne i Landet, og det under særdeles Forhold. Da de vare blottede for Venner og Penge, og tillige ubekiendte med Landets Sprog, syntes de ikke at være lidet udsatte for at omkomme, naar der ikke føiedes Anstalter til at befordre dem hjem til deres Fædreneland. Med nogen Vanskelighed blev en Tolk funden, ved hvem følgende Omstændigheder bleve bekiendte: De to Krigere havde i en Cano, tilligemed tre af deres Landsmænd i nogen Afstand fra Strandbredden været sysselsatte med at fiske, da pludseligen en americansk Skonnert, der havde berørt Kysten, i den Hensigt at tilbytte sig nogle af deres Producter, især Sandeltræ, som voxer i Mængde paa denne Øe, indhentede dem, gjorde dem til Fanger, og seilede med dem til Europa. J Havbugten af Californien traf en spansk Caper Skonnerten, og førte den med alle, som vare ombord, til San Joseph, hvor Spanierne ombragte to af Krigernes Staldbrødre, og gjorde dem selv til Slaver. Den tredie Krigsfælle satte sig i Besiddelse af en liden spansk Robaad, hvormed han vovede sig ud paa Verdenshavet og aldrig lod noget mere høre fra sig. Efter at de nogen Tid vare brugte som Slaver, bleve de overgivne til en americansk Capitain, der trængte til Mandskab. Han lovede at sætte dem i Land i Valparaiso, hvor de vilde finde Leilighed til at naae deres Hjem igjen, men han holdt ikke Ord, seilede med dem til Engelland, og lod dem i London blive i Huset hos en Seilmager, der tillige er Gjæstgiver, som med største Menneskekjerlighed tog sig af dem, og allerede i to Maaneder havde ernæret dem. Lord Major sagde, at Beretningen om de to Ulykkelige var meget rørende, og at han derhos ikke kunde undlade at yde den Mand, der havde taget sig saa menneskekierligen af dem, sit varmeste bifald, men at han maatte beklage, at der, saavidt han vidste, ingen egen Fond gaves til at forskaffe saadanne hielpeløse Fremmede det Nødvendige den ene undtagen, som flyder og udbreder sig i tusinde Strømme til alle Sider fra Britternes høimodige og virksomme Medlidenhed, (Altsaa Tiggerposen?) Belzoni havde, som forhen meldt, 1819 opdaget ved Theben i Ægypten Psamuths prægtige Gravmæle, i hvis mellemste Sahl den 9 Fod 6 Tommer lange og 3 Fod 7 Tommer brede Sarcophag af det fineste orientalske gjennemsigtige Alabaster stod. Laaget var sønderbrukket, men de enkelte Stykker bleve dog fundne. Adskillige Hundrede 2 Tommer høje Figurer, der synes at forestille et Ligfølge, bedække den ydere og indere Side af Sarcophagen, der bringes til Engelland. Hr. Belzon har af den hele 300 Fod lange Bygning taget en Tegning eller rettere Fac simile i Vox, hvilken han, naar der indrømmes ham Plads dertil, vil opstille, hvorved da det Hel kunde gjøres beskueligt. Allerede den afdøde Sir Joseph Banks erklærede, at dette var et Konst foretagende uden Mage. Belzoni og Ricci have allerede over i 12 Maaneder været sysselsatte med denne Gjenstand.